Nyeste Skilderie af Kiøbenhavn, 1816-04-02
Nyeste Skilderie af Kjøbenhavn. 20 Rosa No Trettende Aargang. No. 27. Udgivet, redigeret og forlagt af S. Soldin. Forsendes, i Følge Kongel. allernaadigst Tilladelse, med Brevposterne. Tirsdagen den 2 April 1816. Fædrenelandske Forslag og Ønsker. Af Jnspektør Trøiel. At Finantserne ved de lagte Planer, overeenstemmende med den Kgl. Bekjendtgjørelse af 9de Febr. d. A., ikke allene ville komme til Ligevægt, men og med Tiden og efterhaanden i Flor, kan vel ikke paatvivles; da den, som formindsker sin Gield, forøger sin Kredit, og formerer aarligen sin Afbetalings Styrke ved de aftagende Renter. Staten vinder derved forøget Kredit, og dette vil have fordeelagtig Jndflydelse ogsaa paa Landets Kredit. Men da den sidste især er afhængig af Coursen, og vort Penge- og Kreditvæsen umuelig kan komme istand, saalænge samme er os saa betydelig imod; saa maatte Alles fælleds og ivrige Bestræbelser nu gade ud paa at see Coursen forbedret. Hertil vilde udentvivl kraftigen bidrage, om Banken kunde blive gjort fuldkommen privat, hvilket vi sikkert kunne vente, saavel af Regjeringens rene Hensigter, som derom allerede given offentligt Løvte, og da kan i Øvrigt dette allene skee, ved efter haanden at nærme sig til Handelsballance. Der maatte altsaa for sammes Tilveiebringelse drages al muelig og ivrig Omhu. Saadant kan, som jeg, med mere, i mit i Aaret 1813 udgivne Forslag til HandelsballancesJndførelse, allerede har viist, allene skee ved at for mere Udførselen, og formindske Jndførselen. Det første kan kun skee, paa den ene Side, i Særdeleshed ved at forøge og forædle vort eget Lands Produkter, da Jndustri-Frembringelser, ved fremmede raae Produkters Forædling til Gjenudførsel, og transitiv Handel, overstige vort lidet Lands Kræfter og Folkemængde formeget til, at derpaa kunde gjøres nogen betydelig Regning, især ved Siden af saa kraftfulde Kompetentere. Hvorledes isligt kunde og burde skee, har jeg i bemeldte mit Forslag udviklet, hvortil jeg henviser, da saadant her vilde blive for vidtløftigt; men af hvilket Hovedsummen var, for saavidt Dannemark angaaer, bedre Anvendelse af Hederne i Jylland og Hertugdommen; de raae Produkters Formerelse, især ved Jndførelse af Sommer-Staldførring, hvorved Kornvarene baade formeres og forbedres, samt Qvægstanden og alle øvrige Liv vare forøges og forædles, og Dyrkning af allehaande tjenlige Handelsplanter gjøres muelig. Adskilligt er vel allerede foretaget, saavel fra Regjeringens, som Undersaatternes Side, men da disse Foretagender fordre Tid, forinden samme kunne modnes og opfylde Hensigten, saa maatte, paa den anden Side, imidlertid Jndførselen søges formindsket, indtil samme ikke meere overstiger Udførselen, men heller ikke længer; thi i Handelen, saavel som i enhver anden Næring, er Friheden Livet. Saadant kan nu skee paa tvende Maader, nemlig: 1) Ved Afholdenhed fra fremmede undværlige Vare, hvorfor saa betydelige Penge udgaae, og hvoraf en stor Deel ere aldeles unødvendige, hvis Brug aldeles maatte afskaffes, og andre, allene ved Vanen nødvendig blevne, hvis Brug maatte indskrænkes, og 2) ved selv at tilveiebringe saa mange af begge disse Slags Vare, som vort Fædrenelands Klima og Jordbund findes skikkede til at kunne frembringe raae Materialier til, og hvis Forædling af fremmede raae Produkter her nogenlunde kunde betale sig.